І раптам Васіль задумаў у Лясках невядомае фермерства. Востра абмяркоўвалі гэта вяскоўцы. Перш за ўсё іх цікавіла, а хто паклапоціцца пра састарэлых, як будуць вырашацца іншыя жыццёвыя пытанні. І калі ў Лясках абвясцілі пра агульны сход, на які выносілася зямельнае пытанне, сабраліся ўсе. Зачыталі заяву Васіля Ціхіні пра выдзяленне яго фермерскай гаспадарцы пустуючай навакольнай зямлі. Сяляне загаманілі, сталі шумна выказваць сваю незадаволенасць. Галасавалі адкрыта, і ўсе аднагалосна адмовілі даць зямлю Ціхіням.